**ZAPISNIK**

s **34.** sjednice **Općinskog vijeća Općine Sveti Đurđ** održane dana **3.7.2024. godine** s početkom u **18,00 sati** u **prostorijama Općine – svečana sala I kat, Ulica braće Radić 1.**

Sjednici nazočni:

Damir Grgec, Zlatko Gizdavec, Nadica Crnković, Zvonko Grgek, Davor Kraljić, Krunoslav Turković, Denis Štefanec, Ivan Stančin, Josip Hižak, Danijel Kotiščak, Mladen Sačer, Dražen Kosec

Odsuti – opravdano:

Odsuti – neopravdano: Siniša Stančin

Ostali nazočni: Josip Jany – općinski načelnik

 Helena Vuk – pročelnica Jedinstvenog upravnog odjela

 Stjepan Kovaček – zapovjednik VZO Sveti Đurđ

Predsjednik Općinskog vijeća Općine Sveti Đurđ gospodin Damir Grgec otvorio je sjednicu, pozdravio prisutne te izvršio prozivku. Nakon izvršene prozivke predsjednik Općinskog vijeća konstatirao je da sjednici prisustvuje ukupno dvanaestero vijećnika te da Općinsko vijeće može pravovaljano odlučivati. Cijeli tijek sjednice fonetski se snima. Predsjednik Općinskog vijeća otvara aktualni sat.

**I. Usvajanje dnevnog reda**

Vijećnicima je u materijalima za 34. sjednicu Općinskog vijeća dostavljen DNEVNI RED koji je nakon **izmjene redoslijeda** pojedinih točaka te glasanja **jednoglasno usvojen.**

Usvojeni dnevni red glasi:

**DNEVNI RED**

1. Verifikacija Zapisnika s 33. sjednice Općinskog vijeća Općine Sveti Đurđ
2. Razmatranje Izvješća o radu Vatrogasne zajednice Općine Sveti Đurđ za 2023. godinu
3. Razmatranje Izvješća o tijeku financijskih sredstava Vatrogasne zajednice Općine Sveti Đurđ u protekloj 2023. godini
4. Razmatranje Izvješća o stanju hidrantske mreže u Općini Sveti Đurđ
5. Prezentacija prijedloga Programa raspolaganja poljoprivrednim zemljištem i razmatranje Odluke o donošenju Programa raspolaganja poljoprivrednim zemljištem u vlasništvu Republike Hrvatske na području Općine Sveti Đurđ
6. Donošenje Odluke o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Sveti Đurđ
7. Donošenje Odluke o sufinanciranju boravka djece u dječjim vrtićima izvan područja Općine Sveti Đurđ
8. Informacije općinskog načelnika o radu i financijama
9. Ostala pitanja.

**II. Rasprava po pojedinim točkama dnevnog reda i njihovo usvajanje:**

**Točka 1.**

**Verifikacija Zapisnika s 33. sjednice Općinskog vijeća Općine Sveti Đurđ**

RASPRAVA : /

ZAKLJUČAK: Općinsko vijeće Općine Sveti Đurđ donosi Odluku o verifikaciji Zapisnika s 33. sjednice Općinskog vijeća. Od ukupno prisutnih dvanaestero vijećnika, za navedenu Odluku glasalo je svih dvanaestero vijećnika ZA pa se konstatira da je Odluka donesena JEDNOGLASNO.

**Točka 2.**

**Razmatranje Izvješća o radu Vatrogasne zajednice Općine Sveti Đurđ za 2023. godinu**

OPĆINSKI NAČELNIK: prepušta riječ gospodinu Stjepanu Kovačeku – zapovjedniku VZO Sveti Đurđ

STJEPAN KOVAČEK: detaljno iznosi Izvješće o radu Vatrogasne zajednice Općine Sveti Đurđ za 2023. godinu. Između ostalog ističe da misli kako VZO Općine Sveti Đurđ svojim radom može biti primjer drugima, a što je potvrdio i inspektor tijekom inspekcijskog nadzora 3.7.2024.

RASPRAVA : /

ZAKLJUČAK: Općinsko vijeće Općine Sveti Đurđ usvaja Izvješće o radu Vatrogasne zajednice Općine Sveti Đurđ za 2023. godinu. Od ukupno prisutnih dvanaestero vijećnika za navedeno Izvješće je glasalo svih dvanaestero vijećnika ZA pa se konstatira da je Izvješće usvojeno JEDNOGLASNO.

**Točka 3.**

**Razmatranje Izvješća o tijeku financijskih sredstava Vatrogasne zajednice Općine Sveti Đurđ u protekloj 2023. godini**

OPĆINSKI NAČELNIK: prepušta riječ gospodinu Stjepanu Kovačeku – zapovjedniku VZO Sveti Đurđ

STJEPAN KOVAČEK: detaljno iznosi Izvješće o tijeku financijskih sredstava Vatrogasne zajednice Općine Sveti Đurđ u protekloj 2023. godini te ističe da predmetno Izvješće prati prethodno prezentirano Izvješće o radu Vatrogasne zajednice Općine Sveti Đurđ.

RASPRAVA : U raspravu se uključuje vijećnik gospodin Krunoslav Turković. Ističe kako je tablicu odnosno vođenje financija pohvalio i inspektor prilikom provođenja inspekcijskog nadzora. Da je isti istaknuo kako je ovo primjer dobrog nadzora i toga kako bi nadzor trebao izgledati jer da su ga svi dokumenti dočekali spremni i uredni. Da za vrijeme trajanja inspekcijskog nadzora VZO Općine Sveti Đurđ nije zaprimljena niti jedna jedina primjedba što se tiče rada i financija VZO Općine Sveti Đurđ.

ZAKLJUČAK: Općinsko vijeće Općine Sveti Đurđ usvaja Izvješće o radu Vatrogasne zajednice Općine Sveti Đurđ za 2023. godinu. Od ukupno prisutnih dvanaestero vijećnika za navedeno Izvješće je glasalo svih dvanaestero vijećnika ZA pa se konstatira da je Izvješće usvojeno JEDNOGLASNO.

**Točka 4.**

**Razmatranje Izvješća o stanju hidrantske mreže u Općini Sveti Đurđ**

OPĆINSKI NAČELNIK: prepušta riječ gospodinu Stjepanu Kovačeku – zapovjedniku VZO Sveti Đurđ

STJEPAN KOVAČEK: detaljno iznosi Izvješće o stanju hidrantske mreže u Općini Sveti Đurđ. Pojašnjava kako preventivni pregledi izvora vode a poglavito hidrantske mreže u javnom vodovodu na području Općine Sveti Đurđ nisu posao vatrogasaca, međutim da vatrogasci u tome žele pomoći budući da VARKOM uglavnom izlazi samo na intervencije. Zamolio je da se VARKOM i od strane Općine upozna s navedenim Izvješćem a kako bi se što prije krenulo sa sanacijom prepoznatih nedostataka. Na kraju ističe da je potrebno posebno razmotriti mogućnost postavljanja nadzemnih hidranata na mjestima postojećih podzemnih hidranata u Preloškoj ulici u Svetom Đurđu, a s obzirom da je zbog aktualne izgradnje doma za starije i nemoćne osobe odnosno povezanih požarišnih rizika nužna dodatna izdašnost i pristupačnost izvora vode.

RASPRAVA: U raspravu se uključuje vijećnik Mladen Sačer te postavlja pitanja koliko hidranata ima u Sesvetama Ludbreškim. Na to mu Stjepan Kovaček odgovara da u naselju Sesvete Ludbreške ima ukupno dvanaest hidranata, međutim da je on mišljenja (a kako je to i napisano u Izvješću) da u Sesvetama postoji potreba za postavljenjem novih hidranata na određenim lokacijama (Vinogradska 47, Matije Gupca 41, Matije Gupca 8).

Dalje se u raspravu uključuje vijećnik Zlatko Gizdavec. Ističe da je što prije potrebno nešto poduzeti jer je iz Izvješća vidljivo da je veliki broj hidranata neispravan (čak 10%), a da je jedini koji može nešto poduzeti načelnik Općine.

Općinski načelnik se uključuje u raspravu te ističe da će predmetno Izvješće o stanju hidrantske mreže biti dostavljeno VARKOM-u te da će Općina apelirati na njih da se što prije poduzmu aktivnosti u smislu otklanjanja nedostataka na hidrantskoj mreži koji su navedeni u Izvješću.

ZAKLJUČAK: Općinsko vijeće Općine Sveti Đurđ usvaja Izvješće o radu Vatrogasne zajednice Općine Sveti Đurđ za 2023. godinu. Od ukupno prisutnih dvanaestero vijećnika za navedeno Izvješće je glasalo svih dvanaestero vijećnika ZA pa se konstatira da je Izvješće usvojeno JEDNOGLASNO.

**Točka 5.**

**Prezentacija prijedloga Programa raspolaganja poljoprivrednim zemljištem i razmatranje Odluke o donošenju Programa raspolaganja poljoprivrednim zemljištem u vlasništvu Republike Hrvatske na području Općine Sveti Đurđ**

PROČELNICA JEDINSTVENOG UPRAVNOG ODJELA:detaljno prezentira prijedlog Programa raspolaganja poljoprivrednim zemljištem u vlasništvu Republike Hrvatske na području Općine Sveti Đurđ. Ističe kako je Ministarstvo poljoprivrede konačno nakon dugotrajne i komplicirane procedure dana 14.6.2024. Općini Sveti Đurđ izdalo prethodnu suglasnost na prijedlog Programa raspolaganja poljoprivrednim zemljištem, te da sada Općina može krenuti u postupak raspisivanja javnog natječaja za zakup odnosno prodaju poljoprivrednog zemljišta. Pojašnjava kako je prijedlogom Programa raspolaganja poljoprivrednim zemljištem obuhvaćeno ukupno 573 katastarske čestice, a da će čestice koje nisu uključene u trenutni prijedlog programa raspolaganja poljoprivrednim zemljištem biti uključene u isti kroz izmjene i dopune programa raspolaganja. Da se raspisivanje javnog natječaja odnosno zakupa za prodaju poljoprivrednog zemljišta planira u rujnu ove godine a da će prije raspisivanja natječaj biti održane edukacije za sve zainteresirane osobe (ponuditelje) kao i za članove povjerenstva za zakup odnosno prodaju poljoprivrednog zemljišta. Edukacije da će održati društvo AGRODET d.o.o. koje je Općini bilo stručna podrška u izradi prijedloga programa raspolaganja poljoprivrednim zemljištem.

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o donošenju Programa raspolaganja poljoprivrednim zemljištem u vlasništvu Republike Hrvatske na području Općine Sveti Đurđ. Od ukupno prisutnih dvanaestero vijećnika za navedenu Odluku je glasalo svih dvanaestero vijećnika ZA pa se konstatira da je Odluka donesena JEDNOGLASNO.

Točka 6.

**Donošenje Odluke o osnivanju i imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Sveti Đurđ**

PROČELNICA OPĆINE SVETI ĐURĐ: pojašnjava kako sukladno odredbama Zakona o poljoprivrednom zemljištu u Povjerenstvo za zakup i prodaju poljoprivrednog zemljišta trebaju biti imenovani po jedan predstavnik pravne, agronomske i geodetske struke, dva člana predstavničkog tijela te po jedan predstavnik nadležnog upravnog odjela Županije i jedan predstavnik Ministarstva. Da je zadaća Povjerenstva, između ostalog, da pripremi javni natječaj za zakup, odnosno prodaju poljoprivrednog zemljišta, otvara i analizira ponude te podnosi prijedlog odluke o odabiru najpovoljnijeg ponuditelja…

RASPRAVA: /

ZAKLJUČAK: Općinsko vijeće Općine Sveti Đurđ donosi Odluku o osnivanju i imenovanju Povjerenstva za zakup i prodaju poljoprivrednog zemljišta u vlasništvu Općine Sveti Đurđ . Od ukupno prisutnih dvanaestero vijećnika za navedenu Odluku je glasalo svih dvanaestero vijećnika ZA pa se konstatira da je Odluka donesena JEDNOGLASNO.

Točka 7.

**Donošenje Odluke o sufinanciranju boravka djece u dječjim vrtićima izvan područja Općine Sveti Đurđ**

OPĆINSKI NAČELNIK: detaljno obrazlaže po predmetnoj točki.

RASPRAVA: Vijećnik Ivan Stančin postavlja pitanje koliko ima takve djece kojima bi se sufinancirao boravak u vrtićima izvan Općine Sveti Đurđ? Na to načelnik odgovara da smo do sada zaprimili tri zamolbe za sufinanciranje. Nadalje, načelnik ističe da je Općina raspisala postupak javne nabave za dogradnju dječjeg vrtića te da smo do sada već nekoliko puta morali produžiti rok za dostavu ponuda zbog izmjena troškovnika. Da će u budućnosti Općina pokrenuti još jedan postupak za dogradnju dječjeg vrtića budući da je interes za upis djece veliki.

ZAKLJUČAK: Općinsko vijeće Općine Sveti Đurđ donosi Odluku o sufinanciranju boravka djece u dječjim vrtićima izvan područja Općine Sveti Đurđ. Od ukupno prisutnih dvanaestero vijećnika za navedenu Odluku je glasalo svih dvanaestero vijećnika ZA pa se konstatira da je Odluka donesena JEDNOGLASNO.

Točka 8.

**Informacije općinskog načelnika o radu i financijama**

Općinski načelnik daje detaljan izvještaj o radu i financijama.

Od novina ističe da je Općina Sveti Đurđ raspisala postupak jednostavne nabave za izgradnju biciklističke staze odnosno proširenje ceste u Strugi vrijednosti investicije 47.000,00 eura, a da će dio sufinancirati Županijska uprava za ceste Varaždinske županije.

Nadalje, da nam je trgovačko društvo KONTURA d.o.o. koje gradi dom za dnevni boravak starijih osoba izdalo prvu privremenu situaciju za do sada izvedene radove na iznos od 58.000,00 eura. Da već sada postoji veliki interes ljudi za upis u dom za dnevni boravak i to vanjskih ljudi. Radovi da dobro napreduju te se načelnik nada da će isti biti završeni u roku.

Dalje, da Općina kreće s radovima na energetskoj obnovi Društvenog doma u Svetom Đurđu čija je vrijednost investicije oko 133.000,00 eura te da je nakon provedenog postupka javne nabave kao najpovoljniji ponuditelj izabran ponuditelj BAUMIX d.o.o. iz Čakovca.

Općina Sveti Đurđ da je podnijela Ministarstvu turizma i sporta prijavu projekta za izgradnju malonogometnog igrališta u Karlovcu Ludbreškom te da u narednom periodu očekujemo rezultate.

Točka 9.

**Ostala pitanja**

VIJEĆNIK DRAŽEN KOSEC: Postavlja pitanje može li se što napraviti kako bi se usporio promet u Cvjetnoj ulici jer da je situacija alarmantna. Vozači da se ne pridržavaju ograničenja brzine te da se mještani boje da će netko nastradati.

Na to mu općinski načelnik odgovara da je u izradi projektna dokumentacija za postavljanje kamere upravo u toj ulici kao i na ulazu u Hrženicu te na ulazu u Luku Ludbrešku te također da se izrađuje projektna dokumentacija za postavljanje ležećeg policajca kod škole.

VIJEĆNIK DAMIR GRGEC: apelira na to da se što prije riješi problem s odlaganjem smeća u Karlovcu Ludbreškom.

Na to se uključuje općinski načelnik te ističe da će Općina idući tjedan pokrenuti akciju prikupljanja azbestnih ploča i ostalog krupnog otpada. Detalji da će biti objavljeni na internetskoj stranici Općine.

Također se u vezi problema odlaganja otpada u Karlovcu Ludbreškom u raspravu uključuje i vijećnik Krunoslav Turković. Ističe da je poznato da osoba NN na svojem posjedu spaljuje „kojekakvi“ otpad te da se u vezi toga treba obratiti za to nadležnim institucijama.

**Predsjednik Općinskog vijeća zaključio je sjednicu u 19:30h.**

ZAPISNIČARKA PREDSJEDNIK OPĆINSKOG VIJEĆA

Maja Magić Damir Grgec